stanford-oval/wikipedia huggingface dataset:
Isotinami
Lisääntyminen

Isotinami on ahkera parinvaihtaja, ja koiras huolehtii munista. Sinisiä munia tulee 1-4 kappaletta, joita koiras hautoo kuoriutumiseen asti. Se hoitaa poikasia noin kolme viikkoa ja lähtee sen jälkeen etsimään uutta naarasta.
Made

| Made |
| --- | --- |

Uhanalaisuusluokitus
 Elinvoimainen  
  
Suomessa:
 Silmälläpidettävä  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Turskakalat Gadiformes
Heimo::  Mateet Lotidae
Suku::  Lota  Oken, 1817
Laji::  lota
Kaksiosainen nimi
 Lota lota  (Linnaeus, 1758) 
Katso myös
   Made Wikispeciesissä   Made Commonsissa 
Infobox OKNimi-testi OKIUCN-testi OK: 
Made eli matikka (Lota lota) on ainoa makeassa vedessä esiintyvä turskakalalaji. Se on sukunsa Lota ainoa laji.
Koko ja ulkonäkö

Made on pitkulainen, hyvin pienisuomuinen ja limaisen liukas kala. Sillä on litteän leveä pää ja puolet sen ruumiista on pyrstöosaa. Made on väritykseltään keltaisen- tai tummanruskean kirjava, kyljissä säännöttömiä kuvioita, mahapuoli on vaalea. Mateen leuassa on turskakaloille tyypillinen viiksisäie.  Selkäeviä on kaksi. Taempi selkäevä ja peräevä ulottuvat lähes pyrstöön asti. Silmät ovat melko suuret. Suurin 2000-luvulla Suomessa tilastoitu made painoi 8,04 kiloa. Madetta muistuttavia samannäköisiä kalalajeja ovat esimerkiksi neliviiksimade (Rhinonemus cimbrius) ja kivinilkka (Zoarces viviparus). Mateista voi löytyä loisena tummankirjava, paksuhko ja noin 3 cm pitkä madejuotikas (Cystobranchus mamillatus), joka elää ainoastaan mateen kiduksilla.
Levinneisyys

Madetta tavataan lähes kaikissa Suomen järvissä ja myös merialueilla. Maailmanlaajuisesti made on yksi levinneimpiä pohjoisen pallonpuoliskon kaloista.lähde? Sitä esiintyy viileillä ja lauhkeilla alueilla Keski- ja Pohjois-Euroopassa,  Aasian pohjoisosissa ja Pohjois-Amerikassa 40. leveyspiirin pohjoispuolella.
Elinympäristö

Made viihtyy parhaiten pohjassa ja viileissä runsashappisissa vesistöissä. Syksyisten ohuiden ensijäiden aikaan mateet nousevat usein aivan mataliin rantavesiin. Silloin, jos jää on kirkas, sitä voi löytää rantamatalista ja pyydystää kolkkaamalla, lyömällä tainnuttava isku jään läpi. Talvella taas made asustaa syvemmissä vesissä. Aivan pieniä mateita tavataan kesäisin puroista ja vaikka järvien rantamatalista, kivien koloista. Vedestä nostetun mateen liikehdintä poikkeaa selvästi muista kaloista, se on voimakkaasti kiemurteleva ja liukkaana kalana huonosti käsissä pideltävä.
Lisääntyminen

Mateen kutu ajoittuu tammi–maaliskuulle. Made kutee 1–3 metrin syvyisissä vesissä. Kutu tapahtuu sora- tai hiekkapohjalle ja turskakalojen tapaan mateen mätimäärä on suuri, jopa miljoona mätimunaa isommassa yksilössä. Mäti lasketaan pohjalle ja se saa ajelehtia siellä vapaasti. Poikasten kuoriutuminen tapahtuu noin kuukaudessa ja poikaset uivat vapaasti kuoriutumisen jälkeen.
Ravinto

Made on petokala ja syö pääasiassa kalaa. Sen saalista ovat kuoreet, muikut, pienet ahvenet ja kiisket ja joskus jopa ravut. Vastakuoriutuneet ja nuoret yksilöt syövät muutakin, erilaisia selkärangattomia.
Kalastus ja käyttö

Madetta pyydetään verkoilla, katiskoilla ja pystymerroilla. Yksittäinen madekoukku, jossa syöttikoukku lasketaan pohjaan tai lähelle sitä, pyytää myös hyvin. Pitkälläsiimalla saa myös mateita. Talvisilla kutupaikoilla pystymerta ja maderysä voivat antaa hyvinkin runsaita saaliita. Houkutusvärinä rysä- ja mertapyynnissä on vaalea tehokas houkutin, vaikka valkea koivunranka pystymerran tukirankana. Kutuaikana, myös hämärään ja jopa yöaikaan tapahtuva, mateen pilkkiminen voi olla antoisaa syötti- tai Suomessa nykyisin kielletyllä ns. ryöstöpilkillä.
Madetta pyydettiin Suomessa vuonna 2009 yhteensä noin 700 tonnia. Tästä 88 prosenttia oli vapaa-ajankalastajien saalista. 592 tonnia pyydettiin sisävesiltä, 109 tonnia Itämeren alueelta. Aiemmin saaliit olivat huomattavasti suuremmat, 1980-luvulla keskimäärin 2 500–3 200 tonnia vuodessa.
Ruokakalana made on erinomainen. Aiemmin ajateltiin usein, että vain talvella pyydetty made olisi käyttökelpoista, mutta syvänteissä ympäri vuoden tasakylmissä vesissä asustava made on kesällä yhtä hyvä kuin talvellakin. Kutuaikana naarasmateita arvostetaan erityisesti niiden mädin takia. Mateen maksa on myös herkullinen ja hyvä A-vitamiinin lähde. Maksassa on usein kuitenkin loismadon munia. Ne voi poistaa maksasta ennen ruoaksi laittoa, jolloin maksa on täysin käyttökelpoinen.
Aiheesta muualla

Laji.fi: Made (Lota lota)
Luontoportti: Made (Lota lota)
Mateen kalastus, Yle.fi (Arkistoitu – Internet Archive)
koukussa.fi Kalastusvinkit
Mateen ravintosisältö (Arkistoitu – Internet Archive)
Åbo Akademi, Kalojen loiset, Madejuotikas (Cystobranchus mamillatus) (Arkistoitu – Internet Archive)
ITIS: Lota lota (englanniksi)
Lota lota (peilipalvelin) FishBase. Froese, R. & Pauly, D. (toim.). (englanniksi)
Species in the genus Lota. (peilipalvelin) FishBase. Froese, R. & Pauly, D. (toim.). (englanniksi)
Matikka. Suomen Kuvalehdelle kirj. ja valok. maisteri Ahti Rytkönen, Suomen Kuvalehti, 05.04.1930, nro 14, s. 12, Kansalliskirjaston digitaaliset aineistot
Made
Made
Mateen levinneisyys Euroopan alueella.
Rui Patrício

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Rui Pedro dos Santos Patrício
Syntymäaika: 15. helmikuuta 1988 (ikä 36)
Syntymäpaikka: Marrazes, Portugali
Pelipaikka: maalivahti
Pituus: 190 cm
Seura
Seura: Atalanta
Pelinumero: 28
Junioriseurat
1997–2000: Leiria e Marrazes
2000–2006: Sporting CP
Seurat
| Vuodet | Seura | O | (M) |
| 2006–2018 | Sporting CP | 326 | (0) |
| 2018–2021 | Wolverhampton W. | 112 | (0) |
| 2021–2024 | AS Roma | 96 | (0) |
Maajoukkue
| 2003–2004 | Portugali U16 | 5 | (0) |
| 2004–2005 | Portugali U17 | 11 | (0) |
| 2004–2005 | Portugali U18 | 4 | (0) |
| 2005–2006 | Portugali U19 | 10 | (0) |
| 2007–2008 | Portugali U20 | 8 | (0) |
| 2007–2010 | Portugali U21 | 14 | (0) |
| 2010 | Portugali U23 | 1 | (0) |
| 2010– | Portugali | 108 | (0) |
 Seurajoukkueuran tilastot kattavat vain kansalliset sarjat, päivitetty 12. heinäkuuta 2024.  Maajoukkueuran tilastot päivitetty 12. heinäkuuta 2024.
| Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Maa:   Portugali> Miesten jalkapallo. |
| --- | --- | --- | --- |
|  Kultaa | Ranska 2016 |  |  |
|  Pronssia | Ukraina/Puola 2012 |  |  |
| Maanosaliittojen cup  | Maanosaliittojen cup  | Maanosaliittojen cup  |  |
|  Pronssia | Venäjä 2017 |  |  |
Rui Pedro dos Santos Patrício (s. 15. helmikuuta 1988) on portugalilainen jalkapalloilija, joka on pelipaikaltaan maalivahti. Hän edustaa Italian Serie A:ssa pelaavaa Atalantaa. Hän on ollut Portugalin A-maajoukkueessa vaihtopelaajana vuodesta 2008 ja kentällä vuodesta 2010.
Seurajoukkueura

Ennen siirtymistään englantilaisseura Wolverhampton Wanderersiin kesällä 2018 Patrício pelasi merkittävän ajan urastaan Sporting CP:n joukkueessa. Hän teki ensiesiintymisensä joukkueessa ollessaan vasta 18-vuotias. Hän voitti joukkueessa viisi pokaalia 12 vuoden aikana: kaksi kertaa Portugalin cupin ja supercupin sekä kerran Portugalin liigacupin.
Patrício pelasi Sportingissa vuosien 2006−2018 aikana yhteensä 326 Primeira Ligan ottelua, joista 135 ottelussa hän piti maalinsa puhtaana. Kaikkiaan hän päästi 276 maalia. Mestarien liigassa hän pelasi 26 ottelua ja lisäksi kahdeksan karsintakierroksen ottelua. Eurooppa-liigassa hän pelasi 49 ottelua ja karsintakierroksilla neljä ottelua. UEFA cupissa hän pelasi kuusi ottelua.
Avauskaudellaan 2018–2019 Wolverhamptonissa Patrício pelasi 37 valioliigaottelua eli yhtä vaille kaikki, toisella kaudellaan kaikki 38 ja kaudella 2020–2021 jälleen 37. Kauden 2019–2020 Eurooppa-liigassa, jossa Wolverhampton ylsi puolivälieriin, Rui Patrício pelasi muut ottelut paitsi yhden karsinta- ja yhden alkulohko-ottelun.
Patricio siirtyi italialaiseen AS Romaan 11,8 miljoonan euron siirtosummalla kesällä 2021. Hän pelasi kaudella 2021–2022 täyden ajan Roman kaikissa 38 Serie A -ottelussa. Nollapelejä hän pelasi 15. Roman voittamassa Konferenssiliigassa hän pelasi 12 ottelua, eli yhtä vaille kaikki ottelut, ja piti vastustajan maaleitta kuudessa ottelussa. Seuraavalla kaudella hän pelasi Italian pääsarjassa 35 ottelua ja Eurooppa-liigassa 14 ottelua, mukaan lukien tappiollinen finaali. Kaudella 2023–2024 hän pelasi Serie A:ssa 23 ottelua mutta jäi helmikuusta lähtien vaihtopelaajaksi. Eurooppa-liigassa, jossa Roma ylsi välieriin, hän oli koko kauden ajan varamaalivahti.
Elokuussa 2024 Patricio siirtyi vuoden mittaisella sopimuksella Atalantaan jatkamaan Serie A-pelejään.
Maajoukkueura

Patrício pelasi lukuisissa Portugalin juniorimaajoukkueissa. Hän pelasi Portugalin kaikki neljä ottelua alle 20-vuotiaiden MM-kilpailuissa 2007.
Patrício kuului Portugalin joukkueeseen EM-kilpailuissa 2008 muttei päässyt pelaamaan. Hän teki ensiesiintymisensä Portugalin maajoukkueessa Espanjaa vastaan vuonna 2010, kun Paulo Bento oli nimitetty päävalmentajaksi. Ensimmäisen arvokilpailujen karsintaottelunsa hän pelasi EM-karsintaottelussa Kyprosta vastaan syyskuussa 2011. EM-kilpailuissa 2012 hän pelasi välieriin edenneen Portugalin kaikki viisi ottelua.
Patrício pystyi pelaamaan MM-kilpailuissa 2014 lihasvamman vuoksi vain avausottelun. EM-kilpailuissa 2016 hän pelasi Portugalin kaikki seitsemän ottelua joukkueen voittaessa Euroopan-mestaruuden. Hän pelasi Portugalin kaikki neljä ottelua MM-kilpailuissa 2018 ja EM-kilpailuissa 2021. Hän istui kaikki ottelut vaihtopenkillä MM-kilpailuissa 2022 ja EM-kilpailuissa 2024.
Patricio on pelannut EM-kilpailujen 2024 loppuun mennessä 108 A-maaottelua. Niissä hän on päästänyt 89 maalia ja pitänyt vastustajan maaleitta 53 ottelussa.
Saavutukset

Konferenssiliiga: 2022
Portugalin cup: 2008, 2015
Portugalin liigacup: 2018
Portugalin Supercup: 2008, 2015
Jalkapallon Euroopanmestaruuskilpailut: Euroopan-mestaruus 2016, välierissä 2012
Sydänmaa (yhtye)

Sydänmaa on suomalainen popyhtye, joka toimi aktiivisimmin vuosina 1993–2000. Yhtyeen kappaleita ovat muun muassa "Poppikoneet soimaan", "Seitsemän merta", "Sielu on turpiinsa saanut", "Hyvää yötä Helsinki" ja "Pipariparatiisi". Sydänmaa esiintyi myös radiossa ja televisiossa. Yhtye jatkaa toimintaansa edelleen.
Kokoonpano

Marko Ritola (laulu, kitara)
Simo Sahari (kitara ja taustalaulu)
Sami Parkkinen (viulu, haitari, huuliharppu, kitara ja taustalaulu)
Pasi Sahari (Rummut ja taustalaulu)
Jari Wass (basso ja taustalaulu)
Diskografia > Albumit

Muisto (1994)
Rakkautta ja riekaleita (1995)
Diskografia > Singlet

"Hyvää yötä Helsinki / Hullu koira" (1993)
"Sielu on turpiinsa saanut / Seitsemän merta" (1993)
"Retuperän rati-riti / Se minulle riittää / Narri" (1995)
"Elämän liksa / Sydämen luottokortti / Pipariparatiisi" (1996)
"Kuutamokeikka / Väinämöisen viikate" (1998)
"Hektinen elämä" (1999)
"Monenlaista hommaa" (2000)
Aiheesta muualla

Sydänmaan laulutuotanto Suomen äänitearkistossa (Arkistoitu – Internet Archive)
Sydänmaa - Spotify artistisivu
Sydänmaa - YouTube aihekanava
Marko Ritola - Spotify artistisivu
Marko Ritola - YouTube aihekanava
Billy Edd Wheeler

| Billy Edd Wheeler> Henkilötiedot |
| --- | --- |
Koko nimi:  Billy Edward Wheeler
Syntynyt: 9. joulukuuta 1932 Boone County, Länsi-Virginia, Yhdysvallat
Kuollut: 16. syyskuuta 2024 (91 vuotta)
Ammatti:  Laulaja-lauluntekijä Näytelmäkirjailija
Muusikko
Aktiivisena:  1961–2012
Tyylilajit:  Country Folk
Soittimet:  Kitara
Levy-yhtiöt:  RCA United Artists Kapp
Aiheesta muualla
Kotisivut
  [ Muokkaa Wikidatassa ] [ ohje ]  
Billy Edward Wheeler (9. joulukuuta 1932 Boone County, Länsi-Virginia, Yhdysvallat – 16. syyskuuta 2024) oli yhdysvaltalainen laulaja-lauluntekijä. Hänen kirjoittamiaan kappaleita ovat muun muassa ”Jackson”, ”The Reverend Mr. Black”, "Coward of the County" ja ”It’s Midnight”.
Yli sata muusikkoa on levyttänyt Wheelerin kappaleita. Heihin lukeutuvat muiden muassa Johnny Cash, Elvis Presley, Nancy Sinatra, The Kingston Trio ja Neil Young. Wheeler teki yhteistyötä myös maineikkaan Leiber–Stoller-kaksikon kanssa.
Kappaleiden tekemisen ohella Wheeler loi uraa myös näytelmäkirjailijana ja runoilijana.
Hopealehmus

| Hopealehmus |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malvales
Heimo::  Malvakasvit Malvaceae
Alaheimo::  Tilioideae
Suku::  Lehmukset Tilia
Laji::  tomentosa
Kaksiosainen nimi
 Tilia tomentosa  Moench 
Katso myös
   Hopealehmus Wikispeciesissä   Hopealehmus Commonsissa 
Infobox OKNimi-testi OKIUCN-testi OK: 
Hopealehmus (Tilia tomentosa) on lehmusten sukuun kuuluva puulaji, joka kasvaa luontaisena Kaakkois-Euroopassa, ainakin Etelä-Unkarissa ja Pohjois-Balkanilla.
Hopealehmuksen lehtiä alapinnoilta
Hopealehmuksen tieteellinen lajinimi tomentosa (huopainen) viittaa lajin lehtien alapinnan ja nuorten haarojen tiheään tähtikarvoitukseen. Tämä on lajin tuntomerkki, sillä lehdet näyttävät alta hopeisilta. Hopealehmus on nopeakasvuinen puu, jonka latvus on säännöllisen muotoinen. Sitä on Euroopassa ja Pohjois-Amerikassa istutettu runsaasti puistopuuksi. Laji menestyy Suomessa hyvin aivan etelässä.
Hopealehmuksen rungon poikkileikkaus
Aiheesta muualla

Puutarha.net: Hopealehmus (Tilia tomentosa)
United States Department of Agriculture (USDA): Tilia tomentosa (englanniksi)
Egyptin toinen välikausi

Esidynastinen Egypti
Protodynastinen kausi
Dynastinen Egypti
Thiniittikausi
Vanha valtakunta
Ensimmäinen välikausi
Keskivaltakunta
Toinen välikausi
Uusi valtakunta
Kolmas välikausi
Nubialaisdynastia
Egyptin myöhäiskausi
Persian kausi
Ptolemaiosten hallitsijasuku
Egyptin dynastiat
Egyptin faaraot
näytä
keskustele
Osa artikkelisarjaa
Toinen välikausi oli ajanjakso muinaisen Egyptin historiassa noin vuosina 1650 eaa. – 1554 eaa.
Aasialaisia paimentolaisia, hyksoja oli vähitellen alkanut jo keskivaltakunnan aikana muuttaa Niilin suistolle asumaan. Amenemhat I rakensi muurit kontrolloimaan muuttoliikettä, mutta 13. dynastian aikana rajan vartiointi oli laiminlyöty ja aasialaistuminen jatkui. Keskushallinto heikkeni, ja 13. ja 14. dynastioiden sortuessa hyksot perustivat omat dynastiansa.
Hyksojen pääkaupunki oli Avaris ja sieltä käsin he vaikuttavat hallinneen maata mahdollisimman egyptiläiseen tapaan. Thebassa hallinneen 17. dynastian faarao Kamose aloitti laajat taistelut hyksoja vastaan ja ne jatkuivat vielä hänen veljensä Ahmosen aikana.
Abydoksessa Ylä-Egyptissä Niilin länsirannalla sijainnutta aluetta hallitsi 15. ja 16. dynastian aikana mahdollisesti puolen vuosisadan ajan dynastia, jonka olemassaolosta esitettiin teoria vasta vuonna 1997.
Toinen välikausi fiktiossa

Brittiläisen kirjailijan Wilbur Smithin historiallinen romaani Niilin noita kertoo toisen välikauden Egyptistä. Se on romaanin Joen jumala jatko-osa vuodelta 1993.
Roseanne Barr

| Roseanne Barr |
| --- | --- |
 Roseanne Barr vuonna 2010.
Henkilötiedot
Koko nimi:  Roseanne Cherrie Barr
Syntynyt: 3. marraskuuta 1952 (ikä 71) Salt Lake City, Utah, Yhdysvallat
Näyttelijä
Aktiivisena:  1988–
Merkittävät roolit:  Roseanne (Roseanne)
Palkinnot
 Golden Globe (1993) Emmy (1993) 
Aiheesta muualla
www.roseanneworld.com
IMDb
Elonet
Roseanne Cherrie Barr (s. 3. marraskuuta 1952 Salt Lake City, Utah) on yhdysvaltalainen näyttelijä, kirjailija, talk show -juontaja ja komedienne. Urallaan hän on käyttänyt myös nimiä Roseanne Arnold ja Roseanne Thomas. Vuodesta 2005 hän on käyttänyt tyttönimeään Barr.
Televisioura

Barr tunnetaan komediasarjasta Roseanne (1988–1997 ja 2018) ja talk show’sta The Roseanne Show (1998–2000). Roseannesta Barr voitti Emmy-palkinnon vuonna 1993 ja oli kolmena muuna vuonna ehdolla. Vuonna 1993 hän sai myös Golden Globe -palkinnon.
Poliittinen toiminta

Barr pyrki vihreän puolueen ehdokkaaksi Yhdysvaltain presidentinvaaleissa 2012. Vihreiden ehdokkaaksi valittiin kuitenkin Jill Stein. Hän ei valinnut Barria varapresidenttiehdokkaakseen.
Barr sanoo aina olleensa poliittisesti radikaali. Hän tukee julkisesti presidentti Donald Trumpia ravistellakseen status quota ja establishmenttia. Myös vuonna 2018 uusilla jaksoilla jatketun Roseanne-komediasarjan nimihahmo on Trumpin tukija. Sarja lopetettiin kesken Barrin rasistisesta twiitistä aiheutuneen kohun vuoksi.
Yksityiselämä

Barr on ollut naimisissa kolmasti: vuosina 1974–1990 Bill Pentlandin kanssa, 1990–1994 koomikko Tom Arnoldin kanssa ja 1995–2002 henkivartija Ben Thomasin kanssa.
Barr on juutalainen.
Barr on usein herättänyt huomiota twiiteillään, joita jotkut ovat pitäneet hyvän maun vastaisina.
Aiheesta muualla

Kuvia tai muita tiedostoja aiheesta Roseanne Barr Wikimedia Commonsissa
Roseanne Barr Internet Movie Databasessa. (englanniksi)
1716

| --- | --- |
Vuosisadat: 1500-luku · 1600-luku · 1700-luku · 1800-luku · 1900-luku
Vuosikymmenet: 1690-luku · 1700-luku · 1710-luku · 1720-luku · 1730-luku · 1740-luku 1750-luku · 1760-luku · 1770-luku · 1780-luku · 1790-luku · 1800-luku
Vuodet: 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709 1710 · 1711 · 1712 · 1713 · 1714 · 1715 · 1716 · 1717 · 1718 · 1719 1720 · 1721 · 1722 · 1723 · 1724 · 1725 · 1726 · 1727 · 1728 · 1729 1730 · 1731 · 1732 · 1733 · 1734 · 1735 · 1736 · 1737 · 1738 · 1739 1740 · 1741 · 1742 · 1743 · 1744 · 1745 · 1746 · 1747 · 1748 · 1749 1750 · 1751 · 1752 · 1753 · 1754 · 1755 · 1756 · 1757 · 1758 · 1759 1760 · 1761 · 1762 · 1763 · 1764 · 1765 · 1766 · 1767 · 1768 · 1769 1770 · 1771 · 1772 · 1773 · 1774 · 1775 · 1776 · 1777 · 1778 · 1779 1780 · 1781 · 1782 · 1783 · 1784 · 1785 · 1786 · 1787 · 1788 · 1789 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809
Tapahtumia

Kajaanin linnan piiritys, jonka jälkeen venäläiset räjäyttivät Kajaanin linnan.
Syntyneitä

20. tammikuuta – Kaarle III, Espanjan kuningas vuosina 1759-1788 (k. 1788)
30. tammikuuta – Carl Fredrik Adelcrantz, ruotsalainen arkkitehti (k. 1796)
15. toukokuuta – Erik af Palén, suomalainen virkamies ja lainsuomentaja (k. 1788)
17. toukokuuta – Reinhold Johan Jägerhorn, suomalainen upseeri ja valtiomies (k. 1790)
4. lokakuuta – James Lind, englantilainen lääkäri ja tiedemies (k. 1794)
24. marraskuuta – Nils Idman nuorempi, ruotsalainen pappi ja kielentutkija (k. 1790)
1. joulukuuta – Étienne Maurice Falconet, ranskalainen kuvanveistäjä (k. 1791)
16. joulukuuta – Louis-Jules Mancini-Mazarini, ranskalainen herttua, diplomaatti,  ministeri, runoilija ja näytelmäkirjailija (k. 1798)
26. joulukuuta – Thomas Gray, englantilainen runoilija ja professori (k. 1771)
26. joulukuuta – Jean François de Saint-Lambert, ranskalainen runoilija ja filosofi (k. 1803)
Hans Henrik Boije, suomalainen valtiopäivämies ja maaherra (k. 1781)
James Brindley, englantilainen kanavainsinööri (k. 1772)
Yosa Buson, japanilainen runoilija ja taidemaalari (k. 1784)
Arvi Junkkarinen, suomalainen kirkonrakentaja (k. 1777)
Pehr Kalm, suomalainen tutkija ja tutkimusmatkailija (k. 1779)
Anna Margareta Salmelin, suomalainen pikkuvihan aikainen sotavanki (k. 1789)
Elisabet Wittfooth, suomalainen laivanvarustaja ja kauppahuoneen johtaja (k. 1791)
Kuolleita

19. helmikuuta – Dorothe Engelbretsdatter, norjalainen kirjailija (s. 1634)
11. huhtikuuta – Christian Knaut, saksalainen lääkäri, kasvitieteilijä ja kirjastonhoitaja (s. 1656)
28. huhtikuuta – Louis de Montfort, ranskalainen pappi, sääntökuntien perustaja, lähetystyöntekijä ja pyhimys (k. 1673)
29. toukokuuta – Carl Piper, ruotsalainen kreivi ja valtiomies (s. 1647)
5. kesäkuuta – Roger Cotes, englantilainen matemaatikko (s. 1682)
27. lokakuuta – Miklós Bethlen, transilvanialais-unkarilainen poliitikko ja kirjailija (s. 1642)
14. marraskuuta – Gottfried Leibniz, saksalainen filosofi ja yleisnero (s. 1646)
26. marraskuuta – Nils Bielke, ruotsalainen sotamarsalkka, diplomaatti ja kuninkaan neuvostonjäsen (s. 1644)
27. marraskuuta – Petronella Oortman, alankomaalainen nukkekotiharrastaja (s. 1656)
29. joulukuuta – Carl Ewald von Rönne, venäläinen ratsuväenkenraali (s. 1663)
Josef Calamnius, suomalainen pappi ja runoilija (s. 1660 tai 1665)
Iisak Laurbecchius, suomalainen teologian apulaisprofessori (s. 1678)
Sana Minatozaki

| Sana> 湊崎 紗夏 |
| --- | --- |
 Sana Minatozaki heinäkuussa 2018
Henkilötiedot
Koko nimi:  Sana Minatozaki
Syntynyt: 29. joulukuuta 1996 (ikä 27) Osaka, Japani
Ammatti:  laulaja, lauluntekijä
Muusikko
Taiteilijanimi:  Sana
Laulukielet:  korea, englanti, japani
Aktiivisena:  2015-
Tyylilajit:  k-pop
Yhtyeet:  Twice
Levy-yhtiöt:  JYP Entertainment
  [ Muokkaa Wikidatassa ] [ ohje ]  
Sana Minatozaki (kor. 미나토자기 사나, jap. 湊崎 紗夏, s. 29. joulukuuta 1996 Osaka, Japani), paremmin tunnettu etunimellään Sana, on japanilainen laulaja ja lauluntekijä. Hän kuuluu tyttöbändiin Twice. Sana on myös yksi Twicen kolmesta japanilaisista jäsenistä.
Elämä

Minatozaki syntyi Tennōji-kussa, Osakan prefektuurissa, Japanissa. Hän on perheensä ainut lapsi. Hän halusi tulla laulajaksi ja tanssijaksi ja sai innoitusta Girls’ Generationin kaltaisista k-pop-yhtyeistä. Sana osaa puhua hyvää koreaa.
Minatozaki läpäisi JYP Entertainmentin koe-esiintymisen vuonna 2012. Sana oli JYP:llä harjoittelijana ja oli suunniteltu että debytoisi yhdessä Jihyon kanssa uudessa yhtyeessä mutta se ei toteutunut.
Vuonna 2015 hän osallistui Sixteen tosi-tv ohjelmaan, jossa esiintyjiä pyydettiin esittelemään "tähtilaatuaan". Sana päätti ettei esittele lauluaan, räppiään tai tanssiaan vaan piti livenä ruuanlaittosegmentin jossa esitteli omalaatuista charmiaan. Hänet valittiin Twice-yhtyeeseen.
Elämä > MiSaMo

MiSaMo (lyhenne nimistä Mina, Sana ja Momo) on Twicen alaryhmä, joka koostuu sen on kolmesta jäsenestä: Mina Myoi, Sana Minatozaki ja Momo Hirai. Ryhmä julkaisi singlen "Bouquet" tammikuussa 2023, musiikkivideon "Mashmallow" kesäkuussa ja julkaisi EP-levyn Masterpiece saman vuoden heinäkuussa. MiSaMon toinen albumi Haute Couture julkaistaan marraskuussa 2024.
Kirjat

Yes, I am Sana (valokuvakirja, 9.4.2021)
Diskografia

| Vuosi | Kappale | Albumi | Yhteistyössä |
| --- | --- | --- | --- |
| 2018 | ”Shot Thru the Heart” | Summer Nights | Momo Hirai, Mina Myoi |
| 2019 | ”Turn It Up” | Fancy You |  |
| 2019 | ”21:29” | Feel Special | Twice |
| 2020 | ”Do What We Like” | Eyes Wide Open |  |
| 2021 | "Conversation" | Taste of Love |  |
Diskografia > MiSaMo

Masterpiece (2023)
Haute Couture (2024)
Diskografia > Ääniraidat

"Bouquet" draamasarjassa Liaison -Children's Heart Clinic-
Videokuvaukset

Esiintymiset muiden yhtyeiden musiikkivideoilla:
| Vuosi | Nimi | Artisti |
| --- | --- | --- |
|  | "A" | Got7 |
Filmografia

Sixteen (2015)
Idol Star Athletics Championships (2016), juontaja
Saturday Night Live (2016)
KBS Song Festival (2017)
Idol Star Athletics Championships (2019)
Hometown Report (2020)
Idol On Quiz (2020)
Aiheesta muualla

Sana Minatozaki Internet Movie Databasessa. (englanniksi)
MyDramalist-sivustolla (englanniksi)
Pitkäpyrstöorneero

| Pitkäpyrstöorneero |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Pöyhijäorneerot Synallaxis
Laji::  courseni
Kaksiosainen nimi
 Synallaxis courseni  Blake, 1971 
Katso myös
   Pitkäpyrstöorneero Wikispeciesissä   Pitkäpyrstöorneero Commonsissa 
Infobox OKNimi-testi OKVirheellinen IUCN-arvo: 
Pitkäpyrstöorneero (Synallaxis courseni) on orneeroiden heimoon kuuluva varpuslintu.